Dombrovskio tema
Alfredas Dombrovskis Probleemblad 1958 Dombrovskio tema – tai šachmatų kompozicijos tema, kurios turinį sudaro tai, kad mėginimuose pateikti grėsmių matų bei paneigimų ėjimai sprendinyje sudaro teminius variantus. Buvę mėginimų paneigimai naudojami gynybai nuo mato grėsmės. Ginantis pirmojo mėginimo paneigimo ėjimu, atsakoma grėsmės matu iš pirmojo, o ginantis antrojo mėginimo paneigimu – grėsmės matu iš antrojo mėginimo.. Tema panaši į Hanelijaus temą: skiriasi tuo, kad sprendinio teminiuose variantuose po ėjimo, kuris buvo mėginimo paneigimu išlieka matas, buvęs mėginime. Yra ir daugiau panašių temų. Dombrovskio tema gali būti įvairaus sudėtingumo. Be grėsmių ir paneigimų tarpusavio ryšio, temos turinys gali būti papildytas įvairiais tarpusavyje susijusiais variantais. Iliuzinis žaidimas ir pirmos mėginimų grėsmės sudaro Dombrovskio temos atvirkščiąją formą, o mėginimų grėsmės ir jų paneigimai kartu su sprendiniu – Dombrovskio temą. Viena iš temos plėtros krypčių – jos variantų skaičiaus didinimas. Žinoma Dombrovskio temos uždavinių, turinčių iki 5-ių teminių variantų. Ši tema] naudojama, kuriant dviejų ir trijų ėjimų šachmatų uždavinius.